Ministru kabineta noteikumu projekts „Nacionālais numerācijas plāns” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Elektronisko sakaru likuma 56.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtība, ar ko noteikta numura struktūra un formāts tā identifikācijai un maršrutēšanai, numura sastādīšanas procedūras, tās lietošanas mērķi un veidi ietverta Ministru kabineta 2008.gada 25.augusta noteikumos Nr.684 „Noteikumi par nacionālo numerācijas plānu” (turpmāk – Nacionālais numerācijas plāns).  Nacionālā numerācijas plāna izmaiņas paredz atteikties no ģeogrāfiskās numerācijas, kas nozīmē, ka numuri sākas ar nacionālās numerācijas zonas piekļuves kodu, kas norāda uz nacionālo numerācijas zonu, kurai pieder izsaucamais numurs.  Dalījums numerācijas zonās ir veidojies vēsturiski, un, attīstoties elektronisko sakaru tirgum, zaudējis savu aktualitāti. Turpmāk publiskā fiksētā telefonu tīkla numurs nesaturēs ģeogrāfisku informāciju, un to raksturos numerācijas indekss „6XXXXXXX”.  Publiskā telefonu tīkla numuri tiks iedalīti: starptautiskos numuros un nacionālos numuros. Savukārt nacionālie numuri tiks secīgi iedalīti: publiskā fiksētā telefonu tīkla numuros, publiskā mobilā telefonu tīkla numuros un pakalpojumu numuros. Atsakoties no numuru iedalījuma „ģeogrāfiskā numerācija”, zūd vajadzība saglabāt iedalījumu „neģeogrāfiskā numerācija”.  Publiskā fiksētā telefonu tīkla numerācijas apvienošana vienotā numerācijas indeksā „6XXXXXXX” ietekmēs numuru saglabāšanas pakalpojumu, jo numerācijas zonu likvidēšana ļaus atteikties no pašreiz spēkā esošā ierobežojuma, kas aizliedz pārvietot numurus starp dažādām numerācijas zonām. Izmaiņas ietekmēs sarunu tarifikāciju, jo nebūs vajadzības pēc vietējo sarunu un iekšzemes tālsarunu dalījuma. Atbrīvosies arī numerācijas resursi, kuri tika rezervēti attiecīgajai numerācijas zonai.  Grozījumi noteikumos pārsniedz pusi no spēkā esošo Nacionālā numerācijas plāna apjoma un ir izstrādāts jauns projekts. Izmaiņas skar:  a) vispārīgo jautājumu sadaļu un terminus, kuros minēta numerācijas zona, ģeogrāfiskā un neģeogrāfiskā numerācija (I un II sadaļa);  b) numura sastādīšanas procedūras (V sadaļa);  c) shematiskos pielikumus: numuru un kodu fomāti (1.pielikums);  d)numuru un kodu sadalījums (2.pielikums);  e)ģeogrāfisko numuru sadalījums 26.numerācijas zonās (3.pielikums) – pielikums svītrots;  f)numuru sastādīšanas procedūru (4.pielikums un 5.pielikums).  Nacionālais numerācijas plāns stāsies spēkā 2016.gada 1.janvārī. Sagatavošanās laiks nepieciešams, lai veiktu priekšdarbus numerācijas zonu atcelšanai un lai veiktu grozījumus attiecīgajos normatīvos. Līdz 2016.gada 1.janvārim spēkā Ministru kabineta 2008.gada 25.augusta noteikumi Nr.684 „Noteikumi par nacionālo numerācijas plānu”. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrijas (turpmāk – VARAM) Numerācijas resursu izmantošanas koordinācijas darba grupa.  Sabiedrisko pakalpojumu regulēšanas komisija (turpmāk - SPRK).  Elektronisko sakaru komersants (SIA Lattelecom) organizē projektu par vienotās numerācijas ieviešanu fiksētajā elektronisko sakaru tīklā (numerācijas zonu likvidēšana), un visu sistēmu sagatavošanu jaunu tarifu ieviešanai.  Ņemot vērā, ka sarunu iedalījums „vietējās sarunās” un „iekšzemes tālsarunās”, kas tika lietots numerācijas zonu gadījumā, kļūs neaktuālas, nepieciešama jauna tarifu plānu sagatavošana, saskaņošana un apstiprināšana SPRK. |
| 4. | Cita informācija | Izmaiņas neietekmē iedzīvotāju ierasto izsaukumu veikšanas kārtību.  Pašlaik speciālo dienestu: Valsts ugunsdzēsības un glābšanas dienests, Valsts policija, Neatliekamās medicīniskās palīdzības dienests, gāzes avārijas dienests, Jūras meklēšanas un glābšanas koordinācijas centrs izsaukumi tiek maršrutēti atbilstoši šo dienestu pieprasījumiem un saskaņā ar spēkā esošo reģionālo dalījumu.  Numerācijas zonu likvidēšana ietekmēs operatīvo dienestu izsaukumu maršrutēšanas ierasto kārtību fiksētajā telefonu tīklā. Opertatīvie dienesti ir informēti par plānotajām izmaiņām. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildus ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1.Aktualitāti zaudē termini: ģeogrāfiskais numurs un neģeogrāfiskais numurs, kas definēti Elektronisko sakaru likuma šādos pantos: 1.panta 15.punktā, 24.1punktā, 27.punktā un 32.punktā kā arī 57.panta pirmajā daļā. Priekšlikumi grozījumiem š.g. janvārī iesniegti Satiksmes ministrijā un š.g. aprīlī tiesību akta projekts (TA-511) iesniegts Valsts kancelejā.  2.Ņemot vērā izmaiņas terminos, pēc šo noteikumu spēkā stāšanās nepieciešams veikt grozījumus šādos SPRK lēmumos:  a)2011.gada 16.jūnija lēmums Nr.1/5 “Noteikumi par numerācijas lietošanas tiesībām”;  b)2011.gada 16.jūnija lēmums Nr.1/6 “Numura saglabāšanas pakalpojuma nodrošināšanas noteikumi”;  c)Ar Regulatora 2005.gada 30.novembra lēmumu Nr.282 apstiprinātā Elektronisko sakaru pakalpojumu tarifu aprēķināšanas metodika. |
| 2. | Atbildīgā institūcija | Satiksmes ministrija;  SPRK. |
| 3. | Cita informācija | Tieslietu ministrija pēc vienošanās ar Iekšlietu ministriju virza Ministru kabineta noteikumu projektu „Grozījums Ministru kabineta 2008.gada 25.augusta noteikumos Nr.684 "Noteikumi par nacionālo numerācijas plānu", kurā tiek plānota tālruņa līnijas „116006 Palīdzības dienests nozieguma upuriem” atbildīgās iestādes maiņa 2015.gada 5.marta VSS protoklos Nr.9 20§; VSS - 205.  Atbildīgās iestādes maiņa numuram 116006 no Iekšlietu ministrijas uz Tieslietu ministriju būtu jāņem vērā Nacionālā numerācijas plāna spēkā stāšanās laikā 2016.gada 1.janvārī, paredzot attiecīgas izmaiņas noteikumu 2.pielikuma 3.tabulā, lai izvairītos no papildus grozījumu veikšanas. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| 1. | Saistības pret Eiropas Savienību | | Ir izvērtētas saistības un tiek pārņemta šādu Eiropas Savienības tiesību aktu prasības:  1) Eiropas Komisijas 2007.gada 15.februāra Lēmums 2007/116/EK par valsts numuru sērijas, kas sākas ar „116”, rezervēšanu saskaņotajiem numuriem, kuri paredzēti saskaņotajiem pakalpojumiem ar sociālo vērtību;  2) Eiropas Komisijas 2009.gada 30.novembra Lēmums 2009/884/EK ar ko groza Lēmumu 2007/116/EK, izveidojot papildu rezervētos numurus, kas sākas ar „116”. | | | | | |
| 2. | Citas starptautiskās saistības | | Ir izvērtētas saistības. Projekts tieši neskar citas starptautiskām saistības. | | | | | |
| 3. | Cita informācija | | Nacionālais numerācijas plāns sagatavots atbilstoši Starptautiskās Telekomunikāciju savienības (ITU) un Elektronikas komunikāciju komitejas (ECC) ieteikumiem.  Netieši skar uzskaitītos dokumentus:  1) 2013.gada 17.aprīļa Elektronikas komunikāciju komitejas *ECC (The Electronic Communications Committee)* ziņojums *(Report 194 on Extra-Territorial Use of E.164 Numbers (17.04.2013.))* – dokuments norāda, ka E.164 numurus nedrīkst lietot ārpus valsts teritorijas (izņemot viesabonēšanu).  2) *ITU* (International Telecommunication Union) rekomendācija E.164 *„The international public telecommunication numbering plan” (11/2010)* nosaka vispārīgo numuru formātu un struktūru.  3) *ITU* (International Telecommunication Union) rekomendācija E.212 *„The international identification plan for public networks and subscriptions”(05/2008)* definē publisko tīklu starptautisko atpazīstamību.  4) 2012.gada 11.maija Elektronikas komunikāciju komitejas *ECC (The Electronic Communications Committee)* ziņojums par atvērto un slēgto numerācijas plānu (*ECC Report 178*). | | | | | |
| **1.tabula Tiesību akta projekta atbilstība ES tiesību aktiem** | | | | | | | | |
| A | | B | | | C | | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Eiropas Komisijas 2007.gada 15.februāra Lēmums 2007/116/EK par valsts numuru sērijas, kas sākas ar „116”, rezervēšanu saskaņotajiem numuriem, kuri paredzēti saskaņotajiem pakalpojumiem ar sociālo vērtību. | | | | | | | | | |
| Lēmuma 2007/116/EK 2.pants | | | | | 2.26.apakšpunkts | | | Neparedz stingrākas prasības. | |
| Lēmuma 2007/116/EK 1.pants un 3.panta c) apakšpunkts | | | | | 21.1.apakšpunkts | | | Neparedz stingrākas prasības. | |
| Lēmuma 2007/116/EK 4.panta e) apakšpunkts | | | | | 21.2.apakšpunkts | | | Neparedz stingrākas prasības. | |
| Lēmuma 2007/116/EK 5.panta 3.apakšpunkts | | | | | 21.3.apakšpunkts | | | Neparedz stingrākas prasības. | |
| Lēmuma 2007/116/EK 5.panta 4.apakšpunkts | | | | | 21.3.apakšpunkts | | | Neparedz stingrākas prasības. | |
| Lēmuma 2007/116/EK 5.panta 1.apakšpunkts | | | | | 21.8.apakšpunkts | | | Neparedz stingrākas prasības. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | | | Nav attiecināms. | | |
| Eiropas Komisijas 2009.gada 30.novembra Lēmums 2009/884/EK ar ko groza Lēmumu 2007/116/EK, izveidojot papildu rezervētos numurus, kas sākas ar „116”. | | | | | | | | | |
| Lēmuma 2009/884/EK pielikums | | | | | 2.pielikuma 3.tabula | | | Neparedz stingrākas prasības. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | | | Nav attiecināms. | | |

|  |  |  |  |  |  |
| --- | --- | --- | --- | --- | --- |
| **3.tabula Cita informācija** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 1) 2013.gada 17.aprīļa Elektronikas komunikāciju komitejas jeb *ECC (The Electronic Communications Committee)* ziņojums *(Report* 194 *on Extra-Territorial Use of* E.164 *Numbers (17.04.2013.))*;  2) ITU (International Telecommunication Union) rekomendācija E.164 *„The international public telecommunication numbering plan”*;  3) ITU (International Telecommunication Union) rekomendācija E.212 “*The international identification plan for public networks and subscriptions”*  4) 2012.gada 11.maija Elektronikas komunikāciju komitejas jeb ECC *(The Electronic Communications Committee)* ziņojums par atvērto un slēgto zvanīšanas plānu *(ECC Report 178)*. | | | | |
| A | B | | | | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.  Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā. |
| 2013.gada 17.aprīļa Elektronikas komunikāciju komitejas jeb *ECC (The Electronic Communications Committee)* ziņojums (Report 194 *on Extra-Territorial Use* of E.164 *Numbers* (17.04.2013.)) | | | | | |
| Netieša atbilstība. | Netieša atbilstība.  2.21.punkts un 2.22.punkts nosakot „publiskā mobilā elektronisko sakaru tīkla” un „publiskā mobilā telefonu tīkla numura” terminus. | | | | Ziņojums analizē numuru izmantošanu un nosaka to lietošanu valsts teritorijā (izņemot viesabonēšanu). |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Nav attiecināms. | |
| ITU (International Telecommunication Union) rekomendācija E.164 *„The international public telecommunication numbering plan”* | | | | | |
| 6.2.1. apakšpunkts (starptautiskā izsaukuma numura struktūra) | | 10.punkts, 29.1.apakšpunkts, 3.pielikums 1.1.apakšpunkts | | | Nosaka vispārīgo numuru formātu un struktūru. |
| 4.12 apakšpunkts (identifikācijas kods (IC)) | | 2.5.apakšpunkts | | | Nosaka vispārīgo numuru formātu un struktūru. |
| 4.1 apakšpunkts (valsts kods (CC)) | | 2.33.apakšpunkts | | | Nosaka vispārīgo numuru formātu un struktūru. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Nav attiecināms. | |
| ITU (International Telecommunication Union) rekomendācija E.212 *„ The international identification plan for public networks and subscriptions”* | | | | | |
| 3.2. apakšpunkts “publiskā mobilā telefonu tīkla lietotāja identifikācijas numurs (IMSI)” | | | 2.23. apakšpunkts, 27.punkts | | Nav attiecināms. |
| 3.3.apakšpunkts „mobile country code (MCC)” | | | 2.24.apakšpunkts „publiskā mobilā telefonu tīkla valsts kods” | | Nav attiecināms. |
| 3.4.apakšpunkts „mobile network code (MNC)” | | | 2.15. apakšpunkts „publiskā mobilā telefonu tīkla kods” | | Nav attiecināms. |
| 3.5.apakšpunkts „mobile subscription identification number (MSIN)” | | | 2.9. apakšpunkts „publiskā mobilā telefonu tīkla lietotāja identifikācijas numurs” | | Nav attiecināms. |
| 6.1. apakšpunkts “publiskā mobilā telefonu tīkla lietotāja identifikācijas numura (IMSI) struktūra” | | | 1.pielikuma 5.tabula | | Nav attiecināms. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Nav attiecināms. | |
| 2012.gada 11.maija Elektronikas komunikāciju komitejas jeb ECC *(The Electronic Communications Committee)* ziņojums par atvērto un slēgto zvanīšanas plānu *(ECC Report 178)*  Netieši atbilst 4.3.apakšpunktam *„closed dialling plan”* (slēgtais zvanīšanas plāns) | | | Netieša atbilstība.  2.13.apakšpunkts, 4.punkts | | Ziņojums skaidro atvērtā un slēgtā zvanīšanas plāna principus. Valstis izvēlas sev piemērotāko numura sastādīšanas procedūru. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Nav attiecināms. | |
| Cita informācija | | | | Nav | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Īpašas sabiedrības līdzdalības un komunikācijas aktivitātes nav plānotas. |
| 2. | Sabiedrības līdzdalība projekta izstrādē | Lai informētu sabiedrību par tiesību akta projektu un dotu iespēju izteikt par to viedokļus, 2015.gada 9.martā informācija par projekta izstrādi (saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā”) VARAM interneta mājas lapā sadaļā „Sabiedrības līdzdalība”. |
| 3. | Sabiedrības līdzdalības rezultāti | Pēc publicēšanas VARAM mājaslapā netika saņemts neviens viedoklis. Projekts sagatavots, sadarbojoties ar elektronisko sakaru nozares pārstāvjiem Numerācijas resursu izmantošanas koordinācijas darba grupas ietvaros, iesaistoties Latvijas Telekomunikāciju asociācijas (LTA) un Latvijas Informācijas un komunikācijas tehnoloģijas asociācijas (LIKTA) pārstāvjiem. |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | SPRK un valsts akciju sabiedrība „Elektroniskie sakari”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes.  Projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav |

Anotācijas III. sadaļa – projekts šīs jomas neskar.

Vides aizsardzības

un reģionālās attīstības ministrs

K.Gerhards

Vīza:

valsts sekretārs G.Puķītis

29.05.2015.

A.Vāvere

66016536, [aija.vavere@varam.gov.lv](mailto:aija.vavere@varam.gov.lv)